Kanku Kelly
Akiwa shule ya msingi walifundishwa somo la muziki na yeye alikuwa akifanya vizuri sana na kuwa mmoja kati ya wanafunzi bora wa somo hilo. Akifafanaua juu ya kufukuzwa shule, Kelly anasema “Nilikuwa anapenda muziki kupita kiasi, nikiwa darasani mwalimu alinikuta nikiandika wimbo wa ‘Amba’ uliotungwa na Nyboma Mwandido ndipo nikafukuzwa shule”. Kanku anasema baada ya kufukuzwa shule mwaka 1974, alihitajika kujiunga na jeshi la nchi hiyo katika kitengo cha muziki wa Brass band, lakini akakataa akiwa na dhamira kubwa kuwa mwanamuziki mashuhuri. Anaeleza kuwa jamaa zake aliokuwa nao darasani asilimia tisini walipelekwa jeshini kupiga muziki wa Brass band.
Ndumbagwe Misayo (Thea)
Sanaa ya uigizaji alianza tangu shule ya msingi alipokuwa darasa la tano katika kikundi cha sanaa cha shule na pia katika Kanisa Katoliki la Mwananyamala ambapo napo alihusika katika maigizo mbalimbali pale parokiani. Alipoanza kidato cha kwanza alijiunga na kikundi cha sanaa cha Mambo hayo ambacho baada ya muda kilivunjika akahamia katika kikundi cha Kaole ambapo igizo la mwisho kucheza hapo Kaole lilikuwa ni “Baragumu” mwaka 2005.